section_heading: Zemljopisne karakteristike
paragraph_text: Rijeka Mackenzie ima uglavnom vrlo široko korito, od 1,6 do 3,2 km, s pojedinim dijelovima gdje se korito širi na 4,8 - 6,4 km. Na svom cijelom toku ima snažan i veliki protok, na svom ušću u Arktički ocean formira veliku trokutastu deltu duboku 190 km, od sjevera prema jugu, a široku 80 km. Mackenzie je plovan do preko 3200 km uzvodno, ali samo od svibnjaa do rujna, dok je zimi okovan debelim slojem leda.